Document ID: 31992R3530

KOMISSION ASETUS (ETY) N:o 3530/92,
annettu 7 päivänä joulukuuta 1992,
pellavansiemeniä koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 1799/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon pellavansiemeniä koskevista erityistoimenpiteistä 15 päivänä maaliskuuta 1976 annetun neuvoston asetuksen (ETY) N:o 569/76(), sellaisena kuin se on viimeksi muutettuna asetuksella (ETY) N:o 2048/92(), ja erityisesti sen 2 artiklan 4 kohdan,
sekä katsoo, että
komission asetuksen (ETY) N:o 1799/76(), sellaisena kuin se on viimeksi muutettuna asetuksella (ETY) N:o 1923/92(), 8 artiklan 1 kohdassa säädetään, että öljypellavan tuottajien on jätettävä kylvettyjen alojen ilmoitus viimeistään kunkin vuoden toukokuun 20 päivänä, tai muuten tuki menetetään kokonaan; suhteellisuusperiaatteen vaatimukset ja kyseisen tuen moitteettoman toiminnan vaatimukset huomioon ottaen olisi rajoitettava edellä tarkoitetun ilmoituksen jättämiselle asetetun määräajan vähäisestä ylityksestä aiheutuvia seurauksia,
edellä tarkoitetun asetuksen 9 artiklan 1 kohdassa säädetään jo myöhästymisen mukaan suhteutetusta pellavansiementen tuen menettämisestä tapauksissa, joissa satoilmoitus jätetään myöhässä; olisi muutettava tämä kohta sen seurauksen huomioon ottamiseksi, jota sovelletaan toimijoihin, jotka ovat jättäneet myöhässä öljypellavan kylvettyjen alojen ilmoituksen tai tekstiilipellavan osalta ilmoituksen, josta on säädetty kuitupellavan ja hampun tukea koskevista yksityiskohtaisista säännöistä 28 päivänä huhtikuuta 1989 annetun komission asetuksen (ETY) N:o 1164/89(), sellaisena kuin se on muutettuna asetuksella (ETY) N:o 2176/92(), 5 artiklassa,
tämän vuoksi olisi muutettava kyseisiä säännöksiä ja ulotettava tästä toimenpiteestä hyötyminen asianosaisiin markkinointivuodesta 1991/1992 alkaen; toimijat, jotka eivät ole hyötyneet suhteellisuusperiaatteesta, voivat jättää tukihakemuksen ennen määrättyä päivämäärää, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1799/76 seuraavasti.
1) Lisätään 8 artiklan 1 kohtaan seuraavat alakohdat:
"Jos kylvettyjen alojen ilmoitus kuitenkin jätetään viimeistään saman vuoden toukokuun 31 päivänä, myönnetään kaksi kolmasosaa pellavansiementen tuesta.
Tämä tukiprosentti myönnetään myös markkinointivuonna 1992/1993 korjatun pellavan osalta toimijoille, jotka ovat jättäneet kylvettyjen alojen ilmoituksensa viimeistään 15 päivänä kesäkuuta 1992."
2) Korvataan 9 artiklan 1 kohdan toinen alakohta seuraavasti:
"Lukuun ottamatta tapauksia, joissa on ylivoimainen este, jos satoilmoitus kuitenkin jätetään:
P ennen sen kuukauden loppua, joka seuraa edeltävässä alakohdassa tarkoitettua kuukautta, myönnetään kaksi kolmasosaa pellavansiementen tuesta, jota on tarvittaessa vähennetty
a) 8 artiklan 1 kohdan kolmannen ja neljännen alakohdan säännösten mukaisesti öljypellavan osalta;
b) asetuksen (ETY) N:o 1164/89 5 artiklan 1 kohdan säännösten mukaisesti tekstiilipellavan osalta;
P ennen kyseistä kuukautta seuraavan toisen kuukauden loppua, tästä tuesta myönnetään yksi kolmasosa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1991/1992 alkaen ennen 1 päivää helmikuuta 1993 jätettävästä hakemuksesta toimijoihin, jotka ovat jättäneet kylvettyjen alojen ilmoituksen viimeistään 26 päivänä kesäkuuta 1991, sillä edellytyksellä, että he esittävät kyseistä jäsenvaltiota tyydyttävällä tavalla todisteen sadon korjaamisesta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä joulukuuta 1992.

Labels: 10
17
6